En 23-årig cyklist kom i morges tilskade i forbindelse med et fædselsuheld i en rundkørsel på Sæbyvej midt i Hjørring. Vagtchef Karsten Højrup Kristensen fra Nordjyllands Politi fortæller, at en 58-årig bilist klokken 06.45 kørte ind i rundkørslen, hvor vedkommende overså cyklisten, som blev ramt og endte på asfalten. - Meldingen lyder på, at cyklisten ikke er kommet alvorligt tilskade ved sammenstødet med bilen, siger Karsten Højrup Kristensen. Han fortæller, at politiet optog rapport i forbindelse med, at bilisten ikke overholdt sin vigepligt.

Referat:
Bilist overså cyklist i morgentrafikken midt i Hjørring.